সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণের সুযোগ পেয়েছিলেন রবিন ব্রাউন। ঐ সময়ে জিম্বাবুয়ে দল আইসিসি’র পূর্ণাঙ্গ সদস্য না হওয়ায় টেস্টে অংশগ্রহণ করার সৌভাগ্য হয়নি তার। সবকটি খেলাই তিনি ১৯৮৩ ও ১৯৮৭ সালের ক্রিকেট বিশ্বকাপে খেলেছেন। ১১ জুন, ১৯৮৩ তারিখে লিচেস্টারে ভারত দলের বিপক্ষে ওডিআইয়ে অভিষেক ঘটে তার। ২৬ অক্টোবর, ১৯৮৭ তারিখে আহমেদাবাদে একই দলের বিপক্ষে সর্বশেষ ওডিআইয়ে অংশ নেন তিনি।